Christian Ancher Collett

Christian Ancher Collett (1771–1833) var en norsk arkitekt og bergråd m.m.

Han fødtes som eldste barn til Peter Collett (d. 1786) og Johanna Henricha Ancher (d. 1812). Han ble bergverksutdannet ved Kongsberg Bergseminar, der han også studerte arkitektur under professor Olav Olavsen. 

I årene 1800–13 var Collett bestyrer ved Bolvig Jernværk ved Skien for eieren Severin Løvenskiold, og utførte i denne perioden blant annet forslag til oppførelse av Ulefos Hovedgaard. 

I 1812 ble han utnevnt til bergråd hvoretter han flyttet til Christiania. I 1816 ble han utnevnt som bygningskyndig i spørsmål som vedrørte offentlige bygninger og anlegg, og fra 1830 med tittelen Bygningsforstander for de offentlige Bygninger i Christiania og Omegn. Fra 1831 til sin død var Collett direktør ved Kongsberg Sølvverk.

Familie 
Han hadde i 1799 giftet seg på Kongsberg med Anna Karine Bie (1775–1856), datter av overførster ved Kongsberg Sølvværk Thorvald Ross Bie. Parets fem barn fødtes alle på gården Vold i nærheten av Bolvig.

Referanser 

Norske ingeniører
Norske arkitekter
Christian Ancher